[{"text_idx": "#000000", "text": "Tammsaare lasteaia Po\u0308ialpoiste ru\u0308hma ku\u0308lastas so\u0303brapa\u0308eval suur karu......."}, {"text_idx": "#000001", "text": "Tammsaare lasteaia Po\u0308ialpoiste ru\u0308hm korraldas so\u0303brapa\u0308evapeo, mille eesma\u0308rgiks oli esitleda nelja va\u0308a\u0308rtust: julgus, sallivus, hoolivus, austus. Kuna ru\u0308hm on liitunud \u201eKiusamisest vabaks\u201c projektiga, siis peo korraldamisega tahtsid ru\u0308hmao\u0303petajad tutvustada vanematele \u201eKarude koosolekut\u201c. U\u0308ritusele olid kutsutud ka laste head so\u0303brad \u2013 lillad karud.\nPidulik koosolek algas karude tervituslauluga, mida ko\u0303ik lapsed usinalt kaasa laulsid. Teemakohaste laulude esitamisel on suuresti abiks olnud karude lauluraamat, mis annab ka o\u0303petajatele inspiratsiooni u\u0308rituse la\u0308biviimisel. Laulule ja\u0308rgnes u\u0308hisluuletus.\nAga oh ha\u0308da \u2013 suur mo\u0303mmi oli maha ununenud ja ilma karuta ei saa ju koosolekut la\u0308bi viia. O\u0303petaja la\u0308ks rutuga oma truud so\u0303pra otsima ja leidiski, kuid tema so\u0303ber oli va\u0308ga nukker ning o\u0303nnetu, et ta trepile unustati.\nLapsed olid samuti va\u0308ga kaastundlike na\u0308gudega ja nii mo\u0303nelgi oli nutuvo\u0303ru u\u0308mber suu, et so\u0303ber maha ununes. O\u0303petaja lubas, et ta rohkem oma head so\u0303pra maha ei unusta ja karu sai palju kallistusi. Nii lapsed kui peolised pu\u0308u\u0308dsid nu\u0308u\u0308d suure mo\u0303mmi tuju to\u0303sta.\nPo\u0308ialpoiste ru\u0308hma Elisabeth laulis karule laulu \u201eKiusu \u2013 Juku\u201c, mille so\u0303numiks oli, et ha\u0308id so\u0303pru leiavad need, kes teisi ei kiusa. U\u0308ritusel arutleti koos, kas ru\u0308hmas vo\u0303ib olla mo\u0303ni \u201eKiusu \u2013 Juku\u201c peidus, kuid siis jo\u0303uti selgusele, et meie ru\u0308hmas selliseid lapsi pole. Aga u\u0308hel peol peab ju ka tantsida saama nii kutsutigi suur Karu koos lastega karutantsu tantsima. Mo\u0303ni aeg hiljem kaasati ka lapsevanemad tantsu ja ma\u0308ngukeerisesse.\nKoosoleku pidulik osa lo\u0303ppes suurele karule aidaa u\u0308tlemisega, sest karu oli juba va\u0308sinud ning tahtis oma pessa puhkama minna. Lapsed ja vanemad suundusid ru\u0308hma vestlema ja suupisteid maitsma.\nPa\u0308rnu Tammsaare lasteaia Po\u0308ialpoisi ru\u0308hma meeskond peab oluliseks lastevanematega koosto\u0308o\u0308 arendamist la\u0308bi mo\u0303nusa ja vaba u\u0308hisu\u0308rituste. U\u0308htekuuluvustunne on igas vanuses inimese jaoks oluline. On tore, kui koos tegemiste la\u0308bi kinnistub lastele sallivuse ja so\u0303bralikkuse mo\u0303iste ning ka vanemad sellest osa saavad. Ta\u0308nu sellele saavad lastevanemad luua so\u0303prussidemeid ja tunda ennast u\u0308hise suure perena."}, {"text_idx": "#000005", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]